**ข้อมูลประกอบการพิจารณาการขึ้นทะเบียนเป็นสถานบำบัดรักษา**

**สิ่งที่ส่งมาด้วย ๑**

**ตามพระราชบัญญัติสุขภาพจิต พ.ศ. ๒๕๕๑ และที่แก้ไขเพิ่มเติม (ฉบับที่ ๒ ) พ.ศ. ๒๕๖๒**

**และการแต่งตั้งคณะกรรมการสถานบำบัดรักษา**

หน่วยงานพิจารณาองค์ประกอบของคณะกรรมการสถานบำบัดรักษา

* **คุณสมบัติการขอขึ้นทะเบียนเป็นสถานบำบัดรักษาตามพระราชบัญญัติสุขภาพจิต พ.ศ. ๒๕๕๑ และที่แก้ไขเพิ่มเติม
(ฉบับที่ ๒) พ.ศ. ๒๕๖๒**
* โรงพยาบาล/หน่วยงานที่จะขึ้นทะเบียนสถานบำบัดรักษาได้ **ต้องมี “คณะกรรมการสถานบำบัด” ที่ครบถ้วน** ตามองค์ประกอบ แห่งพระราชบัญญัติสุขภาพจิต พ.ศ. ๒๕๕๑ ที่แก้ไขเพิ่มเติม (ฉบับที่ ๒) พ.ศ. ๒๕๖๒กำหนด**โดยให้ “หัวหน้าสถานบำบัดรักษา” แต่งตั้ง “คณะกรรมการสถานบำบัดรักษา” อย่างน้อยหนึ่งคณะ** *(มีหลายคณะได้)*

**ไม่ครบถ้วน**

**ครบถ้วน**

ขอบุคลากรตำแหน่งที่ขาดจากหน่วยอื่น

มาเข้าร่วมเป็นคณะกรรมการฯ

เสนอขอขึ้นทะเบียนเป็นสถานบำบัดรักษา

กรมสุขภาพจิตเสนอรัฐมนตรีลงนามประกาศรายชื่อสถานบำบัดรักษา และเสนอประกาศในราชกิจจานุเบกษา

* **องค์ประกอบของคณะกรรมการสถานบำบัดรักษาฯ** (มาตรา ๑๒)

๑. จิตแพทย์ ๑ คน ประธานกรรมการ

๒. แพทย์ ๑ คน กรรมการ

๓. พยาบาลจิตเวช ๑ คน กรรมการ

๔. นักกฎหมาย ๑ คน กรรมการ

๕. นักจิตวิทยาคลินิก ๑ คน กรรมการ

 หรือนักสังคมสงเคราะห์ ซึ่งประกอบวิชาชีพในสถานพยาบาลหรือ

ผ่านการอบรมด้านสังคมสงเคราะห์ ด้านจิตเวชหรือนักกิจกรรมบำบัด

กรมสุขภาพจิตแจ้งเวียนประกาศการขึ้นทะเบียนสถานบำบัดรักษา ตามพระราชบัญญัติสุขภาพจิต พ.ศ. ๒๕๕๑

 และที่แก้ไขเพิ่มเติม (ฉบับที่ ๒ ) พ.ศ. ๒๕๖๒

สถานบำบัดรักษาแต่งตั้งคณะกรรมการสถานบำบัดรักษา

(อย่างน้อย ๑ คณะ)

สถานบำบัดรักษาส่งรายชื่อและคำสั่งคณะกรรมการสถานบำบัดรักษา

ที่ได้รับการแต่งตั้ง เพื่อรายงานอธิบดีกรมสุขภาพจิตทราบ

***หมายเหตุ*** *: กรณีที่หน่วยงานไม่มีนิติกรหรือนักกฎหมาย สามารถดำเนินการได้ดังนี้*

*๑. ขอนิติกรจากภาคเอกชน/จากหน่วยงานอื่นมาปฏิบัติหน้าที่ หรือ*

*๒. ถ้ามีบุคลากรในหน่วยงานที่มีวุฒิการศึกษาทางด้านกฎหมาย ให้มอบหมายบุคลากรดังกล่าวปฏิบัติหน้าที่แทนนักกฎหมายอีกหน้าที่หนึ่ง*

*โดยให้ระบุท้ายตำแหน่งด้วย*

*เช่น นางสมใจ สมหวัง นักสังคมสงเคราะห์ชำนาญการ*

 *(ปฏิบัติหน้าที่นักกฎหมาย)*

* **คุณสมบัติและลักษณะต้องห้ามของกรรมการสถานบำบัดรักษา**

มาตรา ๖ กรรมการตามมาตรา ๕ (๔) และ (๕) ต้องมีคุณสมบัติและไม่มีลักษณะต้องห้าม ดังต่อไปนี้

(๑) มีสัญชาติไทย

(๒) มีอายุไม่ต่ำกว่ายี่สิบปีบริบูรณ์

(๓) ไม่เป็นคนไร้ความสามารถหรือคนเสมือนไร้ความสามารถ

(๔) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๕) ไม่เป็นผู้ดำรงตำแหน่งทางการเมือง สมาชิกสภาท้องถิ่นหรือผู้บริหารท้องถิ่น กรรมการหรือผู้ดำรงตำแหน่งซึ่งรับผิดชอบ
ในการบริหารพรรคการเมือง ที่ปรึกษาพรรคการเมือง หรือเจ้าหน้าที่พรรคการเมือง

* **กรณีกรรมการสถานบำบัดรักษา พ้นจากตำแหน่งตามวาระ/ก่อนครบวาระ/กรณีอื่นตามที่กฎหมายกำหนด**

มาตรา ๗ วรรคสอง ในกรณีที่กรรมการตามวรรคหนึ่งพ้นจากตำแหน่งตามวาระ ให้ดำเนินการแต่งตั้งกรรมการขึ้นใหม่
ภายในเก้าสิบวัน ในระหว่างที่ยังมิได้มีการแต่งตั้งกรรมการขึ้นใหม่ ให้กรรมการซึ่งพ้นจากตำแหน่งตามวาระนั้นอยู่ในตำแหน่ง
เพื่อดำเนินงานต่อไป จนกว่ากรรมการซึ่งได้รับแต่งตั้งใหม่เข้ารับหน้าที่

มาตรา ๗ วรรคสาม ในกรณีที่กรรมการตามวรรคหนึ่งพ้นจากตำแหน่งก่อนครบวาระ ให้มีการแต่งตั้งกรรมการแทนภายในเก้าสิบวันนับแต่วันที่ตำแหน่งนั้นว่างลง และให้ผู้ที่ได้รับการแต่งตั้งอยู่ในตำแหน่งเท่ากับวาระที่เหลืออยู่ของกรรมการซึ่งตนแทน

มาตรา ๘ นอกจากการพ้นจากตำแหน่งตามวาระ กรรมการตามมาตรา ๕ (๔) และ (๕) พ้นจากตำแหน่ง เมื่อ

(๑) ตาย

(๒) ลาออก

(๓) คณะกรรมการมีมติไม่น้อยกว่าสองในสามของจำนวนกรรมการทั้งหมดเท่าที่มีอยู่ให้ออก เนื่องจากบกพร่องต่อหน้าที่
มีความประพฤติเสื่อมเสีย หรือหย่อนความสามารถ

(๔) ขาดคุณสมบัติหรือมีลักษณะต้องห้ามตามมาตรา ๖

* **การประชุมคณะกรรมการสถานบำบัดรักษา**

มาตรา ๙ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุม

ให้ประธานกรรมการเป็นประธานในที่ประชุม ในกรณีที่ประธานกรรมการไม่มาประชุมหรือไม่อาจปฏิบัติหน้าที่ได้ให้รองประธานกรรมการเป็นประธานในที่ประชุม หากรองประธานไม่มาประชุมหรือไม่อาจปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่ง
เป็นประธานในที่ประชุม

การวินิจฉัยชี้ขาดของที่ประชุมให้ถือเสียงข้างมากของกรรมการที่มาประชุมกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

* **อำนาจหน้าที่คณะกรรมการสถานบำบัดรักษา**

มาตรา ๑๓ คณะกรรมการสถานบำบัดรักษามีอำนาจหน้าที่ ดังต่อไปนี้

(๑) ตรวจวินิจฉัย ประเมินอาการและมีคำสั่งตามมาตรา ๒๙

(๒) พิจารณา ทำความเห็นเกี่ยวกับการบำบัดรักษาและผลการบำบัดรักษาตามพระราชบัญญัตินี้

* **วาระการดำรงตำแหน่งกรรมการสถานบำบัดรักษา/พ้นจากตำแหน่งก่อนวาระและยังไม่มีการแต่งตั้งกรรมการแทนตำแหน่งที่ว่าง/
พ้นจากตำแหน่งก่อนครบวาระเหลืออยู่ไม่ถึงเก้าสิบวัน**

มาตรา ๑๔ กรรมการสถานบำบัดรักษามีวาระการดำรงตำแหน่งคราวละสามปีและอาจได้รับแต่งตั้งใหม่อีกได้ ทั้งนี้ ให้นำความ
ในมาตรา ๖ มาตรา ๗ วรรคสองและวรรคสาม มาตรา ๘ มาตรา ๙ และมาตรา ๑๑ มาใช้บังคับกับคณะกรรมการสถานบำบัดรักษาโดยอนุโลม

ในกรณีที่กรรมการตามวรรคหนึ่งพ้นจากตำแหน่งก่อนวาระและยังไม่มีการแต่งตั้งกรรมการแทนตำแหน่งที่ว่าง หากยังมีประธานกรรมการและกรรมการเหลืออยู่รวมกันไม่น้อยกว่าสามคน ให้คณะกรรมการสถานบำบัดรักษาที่เหลืออยู่ปฏิบัติหน้าที่ต่อไปได้

ในกรณีที่วาระของกรรมการที่พ้นจากตำแหน่งก่อนครบวาระเหลืออยู่ไม่ถึงเก้าสิบวัน จะไม่แต่งตั้งกรรมการแทนตำแหน่งที่ว่างนั้นก็ได้

***การจัดส่งข้อมูล***

ทั้งนี้ กรุณากรอกรายละเอียดในแบบฟอร์มที่แนบมาพร้อมนี้ให้ครบถ้วน และส่งกลับมายังสำนักงานเลขานุการคณะกรรมการสุขภาพจิตแห่งชาติ กรมสุขภาพจิต

***ช่องทางการส่งข้อมูล***

1. ไปรษณีย์อิเล็กทรอนิกส์ : omhcoffice@gmail.com
2. ไปรษณีย์ : สำนักงานเลขานุการคณะกรรมการสุขภาพจิตแห่งชาติ กรมสุขภาพจิต

 เลขที่ ๘๘/๒๐ หมู่ ๔ ถนนติวานนท์ อำเภอเมือง จังหวัดนนทบุรี ๑๑๐๐๐

***กรณีสอบถามข้อมูลเพิ่มเติมติดต่อประสานงานได้ที่***

สำนักงานเลขานุการคณะกรรมการสุขภาพจิตแห่งชาติ กรมสุขภาพจิต

โทรศัพท์ ๐๒ ๕๙๐ ๘๐๔๓, ๐๒ ๕๙๐ ๘๐๔๖



**ดาวน์โหลดเอกสาร**[https://omhc.dmh.go.th/structure/reds๑๒.asp](https://omhc.dmh.go.th/structure/reds12.asp)